पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के दूसरे दिन पुलिस की सख्ती शहर में दिखी। सुबह से ही नाकों पर पुलिस बल तैनात किया गया था। नाकों पर पुलिस द्वारा पूछताछ के बाद ही आगे जाने दिया गया। कई नाकों पर लोग पुलिस कर्मचारियों के सामने बहाने बनाते हुए नजर आए। कोई सब्जी लेने तो कोई घर का जरूरी काम होने का बहाना बनाता दिखा।
पुलिस ने बिना मास्क वालों के भी चालान किए और बेवजह वाहनों में घूमने वालों के भी चालान किए गए। मंगलवार को ट्रैफिक पुलिस की तरफ से बिना मास्क वाले 86 अाैर 63 मोटर व्हीकल एक्ट के तहत चालान किए गए। कुल 149 लोगों के चालान किए गए। पुलिस द्वारा लॉकडाउन के दौरान बाहर न घूमने की हिदायत भी दी गई। पुलिस ने सिविल अस्पताल में वैक्सीन और सैंपलिंग के लिए लोगों को जाने दिया गया। लॉकडाउन के चलते शहर के मुख्य बाजार बंद रहे। इसके अलावा करियाना, मेडिकल, खाद, बीज की दुकानें खुली रहीं। बाकी सभी दुकानें बंद रहीं।
सीएम फ्लाइंग ने किया प्लांट का औचक निरीक्षण
मंगलवार को सीएम फ्लाइंग ने बालाजी ऑक्सीजन प्लांट का औचक निरीक्षण किया। इसका नेतृत्व डीएसपी रवींद्र कुमार ने किया। सीएम फ्लाइंग ने प्लांट के रिकॉर्ड को जांचा और गैस सिलेंडर की मात्रा को भी देखा। यहां पर सभी चीज संतोषजनक मिली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn